 Hadaan maalmo wada joognay ayuu Asad, iila yimid qorshe aan xisaabta igugu jirin waxaana uu iga codsaday inaan u raaco Somalia, si aan uga qeyb galo arooskiisa, hase yeeshee waan ka diiday arrintaas, wax walba waa uu sameeyay si uu igaga dhaadhciyo inaan raaco, anna intaa waan ka dhego adeegayay, hadaan cabaar isla doodeynay oo uu iga aqbali waayay diidmadeyda, ayaan goaan ku gaaray inaan saaxiibkey runta u sheego, oo aan shaaca ka qaado wixii na kala qabsaday aniga iyo qoyskeyga, ee ahaa inay cadaatay inaysan i dhalin, markaasuu i yiri oo sidee maxaa dhacay, anna anoo arrinta Istar shaaca ka qaadin ayaan ku iri gabar aan jeclaaday ayuu aabe ii diiday oo ina adeertey buu rabay inuu igu qasbo, markaan diidayna waxuu ii sheegay wax uu weligii iga qarin jiray, oo ahaa inuusan i dhalin, kadibna Somalia waanba isaga soo tagay. 